**Lähteülesanne Tartu vallas Äksi alevikus asuva Äksi kalmistu (79601:001:0483) puude raieks ja hooldamiseks**

1. Äksi kalmistu asub Tartu vallas Äksi alevikus maaüksusel Äksi kalmistu (79601:001:0483).
2. Äksi kalmistu kalmistu on ajaloomälestis (reg nr 4288). Lisaks asub kalmistul ajaloomälestis II ms hukkunute ühishaud (reg nr 4287). Enne töödega alustamist peab töövõtja taotlema Muinsuskaitseametist tööde tegemise loa.
3. Töö teostajal peab olema arboristi kutse, tase 4. Pakkumuses näidata töö teostaja.
4. Tööde tegemise aluseks on 2020. aastal AB Artes Terrae poolt koostatud töö „Äksi kalmistu puistu dendroloogiline hinnang“.
   1. Võrahooldus tuleb teha 132 puule (Äksi kalmistu puistu dendroloogiline hinnang, **lisa 1**). Eraldi analüüsida probleemsete puude (nr 8,88) võrade tasakaalustamise võimalusi, et võimalusel vähendada nende murdumisohtu. Juhul, kui võrahooldusvõimalustega ei saa puid ohutuks teha, viidatud puud raiuda.
   2. Raiuda **joonisel 1** puistu koondtabelis näidatud puud (36 tk). Vaadata üle kabelihoone kõrval olevad puud, eelkõige puud nr 22, 23, 248, 249. Halva seisundi korral (elujõu vähenemine, pragude teke või laienemine, ladvaosa okste kuivamine, juurekaelale pragude teke jne) tuleb puud likvideerida, et vältida nende okste või tüvede langemisel kabelihoonele tehtavat kahju.
   3. Raiete järgselt tuleb üle vaadata raiutud puude naaberpuud ning vajadusel tasakaalustada ja/või vähendada nende võra. Kui raiutud puude kõrvale allesjäävad rahuldavas või halvas seisus puud võivad jääda inetult ebaesteetiliseks või võra tasakaalustamine ei pruugi olla nende seisukindluse tagamiseks efektiive, siis tuleb kaaluda nende raiet. Juhul, kui sellised lisatööd on vaja teha, antakse sellest tellijale teada, kes vajadusel otsustab lisatööde tellimise.
   4. Tööde järgselt tuleb taastada ala heakord.
5. Raiete tegemisel ei ole lubatud kahjustada haudu, hauapiirdeid, riste vms. Vajadusel tuleb enne puude langetamist hauatähised ajutiselt eemaldada.
6. Võimalusel teostada raied külmunud pinnasega.
7. Raitud puud (raiejäätmed) peab töövõtja objektilt ära viima.
8. Raietööd tuleb kooskõlastada kalmistuvaht Esa Pekka Luukkalaga (501 6384), lubatud ei ole raiete teostamine samaaegselt matmistega.
9. Juhul, kui töövõtja tekitab tegevuse käigus kahju, tuleb see töövõtjal hüvitada.
10. Hankijal on õigus pakkumused tagasi lükata, kui esitatud pakkumishind on võrreldes taotluseelarve järgsete kuludega nii palju suurem, et hange ületab hankija vahendid ja hange ei ole selle hinnaga hankijale otstarbekas.
11. Tööde lõpetamise tähtaeg: **31.03.2021.**